PATVIRTINTA

Tauragės sporto centro direktoriaus

2022 m. spalio 20 d. įsakymu Nr. VĮ – 22/74

**TAURAGĖS DAUGIAFUNKCINIO SVEIKATINGUMO CENTRO SPORTO KLUBO NAUDOJIMOSI TAISYKLĖS**

1.**Tauragės daugiafunkcinio sveikatingumo centro sporto klubas (toliau – klubas),** esantis Vytauto g. 141, Tauragėje – tai sporto klubas su treniruoklių sale bei sale grupiniams užsiėmimams, kuriomis gali naudotis visi lankytojai. Lankytoju laikomas kiekvienas asmuo, kuris kasoje nusipirko bilietą, abonementą arba pateko į sporto klubo zoną.

2. Lankytojai, prieš pradėdami naudotis klubo paslaugomis, privalo sumokėti vienkartinį paslaugos mokestį arba įsigyti sporto klubo narystę. Sporto klubo lankytojo buvimas klube bus laikomas teisėtu tik tuo atveju, jeigu lankytojas tinkamai naudosis klubo teikiamomis paslaugomis bei laikysis narytės sutarties ir šių taisyklių. Vienkartinis apsilankymas suteikia teisę vieną kartą pasinaudoti klubo teikiamomis paslaugomis klubo darbo laiku, kuris yra viešai skelbiamas.

3. Klubas dirba darbo dienomis nuo 7.00 iki 22.00 val., savaitgaliais nuo 11.00 iki 16.00 val. **Kiekvieną sekmadienį nuo 16.00 val. vyksta sanitarinis klubo valymas, klientai į klubą neįleidžiami.** Vasaros laikas nustatomas administracijos nurodymu ir skelbiamas papildomai.

4. Sporto klubo lankytojui leidžiama pradėti naudotis klubo paslaugomis tik susipažinus su šiomis taisyklėmis. Šios taisyklės taikomos ir privalomos visiems klubo lankytojams, nepriklausomai nuo jų amžiaus. Lankytojas, prieš sudarydamas sutartį paslaugoms pirkti (t.y. prieš nusipirkdamas bilietą ar abonementą), **privalo įdėmiai susipažinti su šiomis klubo taisyklėmis jų griežtai laikytis bei atsakyti už pasekmes dėl šių taisyklių nežinojimo**. Sporto klubo administracija pasilieka teisę keisti klubo taisykles, darbo ar atskirų paslaugų teikimo laiką. Apie pakeitimus informuojama patalpinant informaciją klube, internetinėje svetainėje ar kitaip viešai paskelbiant.

5. Lankytojas, atvykęs į klubą save identifikuoja vienu iš šių būdų: pridėdamas savo piršto antspaudą prie piršto atspaudų nuskaitymo įrenginio klubo patalpose, arba jei neįmanoma identifikuoti asmens nurodytu būdu – kiekvieną kartą patekdamas į klubo patalpas, lankytojas turi parodyti savo tapatybę patvirtinantį dokumentą (asmens tapatybės kortelę arba pasą). Identifikuojant asmenį tokiu būdu lankytojas klubo paslaugomis gali naudotis tik administracijos darbo metu. Administracijos darbo laikas skelbiamas svetainėje ir/arba klube.

6. Sporto klubo narystę už kainoraštyje nurodytą kainą (kainoraštis skelbimas adresu: **tauragesbaseinas.lt** galima įsigyti iš kasininkių (jų darbo metu). Atlikdamas registraciją lankytojas vadovaujasi pateikiamomis instrukcijomis. Visi pirmosios registracijos metu lankytojo pateikti duomenys privalo atitikti tikrovę. Už neteisingų duomenų pateikimą atsako pats lankytojas.

7. Lankytojai, norintys įsigyti bilietą su nuolaida turi pateikti patvirtinantį dokumentą (neįgaliojo pažymėjimą, moksleivio pažymėjimą ir pan.).

8. Lankytojas, įsigijęs narystę, privalo pradėti naudotis klubo paslaugomis (aktyvuoti narystę) ne vėliau kaip per 7 (septynias) kalendorines dienas po apmokėjimo už klubo paslaugas. Lankytojui per nurodytą terminą nepradėjus lankyti klubo, 8-tą dieną narystė yra aktyvuojama automatiškai bei pradedamas skaičiuoti jos galiojimo terminas. Įsigijus 1 dienos narystę ji įsigalioja iš karto po pirkimo  ir suteikia galimybę patekti į sporto klubą 1 (vieną) dieną.

9. Trumpiausias narystės stabdymo laikotarpis negali būti trumpesnis kaip 7 (septynios) dienos.

10. Sustabdžius klubo narystę lankytojo prašymu ar klubo sprendimu, kai tokią pareigą/teisę klubas turi dėl susiklosčiusių aplinkybių (įskaitant atvejus, kai įvyksta inžinerinių tinklų avarijos**, force majeure** aplinkybės ir pan.), jos galiojimo laikas nėra skaičiuojamas. Narystės terminas eina toliau (yra tęsiamas), kai sueina terminas, kuriam narystė buvo sustabdyta.

11. Narystė sustabdoma kitą darbo dieną po pranešimo apie pageidaujamą narystės sustabdymą gavimo dienos. Pranešti apie narystės stabdymą galima atvykus į klubą arba pranešus klubui elektroniniu paštu nurodytu sutartyje, nurodant savo vardą, pavardę ar kitaip save tinkamai identifikavus.

12. Tuo atveju, jeigu narystė įsigyjama akcijos metu, atsižvelgiant į akcijos sąlygas, lankytojui gali būti nesuteikiama teisė narystės laikinai sustabdyti ir/ar pratęsti. Narystė nestabdoma už praeities laikotarpius, kai lankytojas nesilankė klube.

13. Narystė gali būti pratęsiama ligos atveju. Studentai, moksleiviai, senjorai norėdami pratęsti narystę dėl ligos turi pateikti gydytojo pažymą apie ligą. Kitų narysčių turėtojai turi pateikti išduoto nedarbingumo pažymėjimo kopiją arba kitą nedarbingumą pagrindžiantį dokumentą. Narystė pratęsiama tik tam laikotarpiui, kurio metu nesilankoma klube. Dokumentai, patvirtinantys ligos faktą, privalo būti pateikti ne vėliau kaip per 14 kalendorinių dienų po ligos pabaigos datos, kuri nurodyta atitinkamame dokumente.

14. Narystę taip pat galima perrašyti (išskyrus specialių pasiūlymų metu įgytas narystes, kai apie tai nurodoma konkretaus pasiūlymo sąlygose) kitam asmeniui, apie tai informuojant klubo administraciją ir sumokant vienkartinį 5 € (penkių eurų) perrašymo mokestį. Perrašoma narystės galiojimo laikotarpiu apsilankymų skaičius ir trukmė klubo darbo laiku nėra ribojami, išskyrus atvejus, kai lankytojas įsigijo apsilankymų skaičių ir trukmę ribojantį narystės tipą.

15. Narystės sustabdymas reiškia laikiną Šalių teisių ir pareigų sustabdymą. Narystės laikinas sustabdymo terminas gali būti ne ilgesnis kaip 30 kalendorinių dienų, bet ne trumpesnis nei 7 kalendorinės dienos. Narystės sustabdymas atgaline data yra negalimas. Patenkinus lankytojo prašymą, narystės sustabdymo termino trukme pratęsiamas narystės terminas.

16. Asmenims, įsigijusiems narystes, pinigai nėra grąžinami išskyrus atvejus, kai tą padaryti įpareigoja įstatymas, sutartis ar taisyklės.

17. Lankytojas, atsisakęs bet kurio būdu save identifikuoti, į klubą neįleidžiamas.

18. Klubas už lankytojų sveikatai ir turtui kilusias pasekmes ar padarytą žalą tretiesiems asmenims neatsako, pretenzijų nepriima ir nenagrinėja, jei tos pasekmės atsirado dėl pačių lankytojų neatsargumo, nesilaikant šių taisyklių, įspėjamuosiuose ženkluose ir užrašuose teikiamos informacijos bei klubo personalo teisėtų nurodymų nevykdymo.

19. Visiems lankytojams, kurie planuoja pradėti lankyti klubą, rekomenduojame pasitikrinti sveikatą ar jo sveikatos būklė leidžia lankytis klube. Lankytojai yra visiškai atsakingi už savo sveikatos būklę ir galimybę naudotis klubo teikiamomis paslaugomis. Klubo administracija ir darbuotojai neatsako dėl lankytojo sveikatos sutrikimų, sužalojimų ir nelaimingų atsitikimų, atsiradusių lankantis klube. Sporto klubo darbuotojai turi teisę paprašyti, kad lankytojas pateiktų gydytojo išduotą pažymą apie jo sveikatos būklę, patvirtinančią, jog nėra kliūčių naudotis klubo paslaugomis.

20. Lankytojai, klube pajutę įvairių sveikatos sutrikimų, **privalo kreiptis į klubo trenerį arba klubo administraciją**.

21. **Jeigu klubo lankytojas yra nepilnametis**: nepilnamečiai asmenys nuo 16 (šešiolikos) metų gali pradėti naudotis klubo paslaugomis tik pateikę vieno iš savo tėvų (globėjų, rūpintojų) raštišką sutikimą. Nepilnamečiai lankytojai yra supažindinami su taisyklėmis ir tai patvirtina savo parašu. Kartu pasirašo ir nepilnamečio vienas iš tėvų (globėjas, rūpintojas). Nepilnamečių lankytojų tėvai (globėjai, rūpintojai), pasirašydami šias taisykles patvirtina faktą, kad:

\* jie atsako už nepilnamečio lankytojo elgesį klube, atlygina dėl nepilnamečio lankytojo nepriežiūros ar netinkamos priežiūros padarytą žalą, teisės aktų nustatyta tvarka;

\* nepilnametis lankytojas yra susipažinęs su taisyklėmis ir jam išaiškintos jų sąlygos bei jis įsipareigoja jų laikytis;

\* nepilnamečio lankytojo sveikatos būklė leidžia jam naudotis klubo paslaugomis.

22. Lankytojai iki 16 metų ir negalią turintys asmenys į klubą įleidžiami tik lydimi juos prižiūrinčių suaugusių asmenų, kurie atsako už jų saugumą. Suaugęs asmuo turi būti vyresnis nei 18 metų ir prisiimti visišką atsakomybę už prižiūrimų lankytojų saugumą, sveikatos būklę, elgesį, šių taisyklių laikymąsi, už daiktų saugojimą, spintelių saugų užrakinimą.

23. Negalią turintys asmenys, kuriems dėl jų sveikatos būklės yra reikalinga kito asmens priežiūra, klube gali lankytis tik lydimi jį prižiūrinčio pilnamečio asmens ir prisiimti visišką atsakomybę už jų saugumą.

24. Kylant abejonių dėl lankytojo amžiaus, kasininkas ar treneris turi teisę pareikalauti lankytojo pateikti asmens tapatybės dokumentą. Sporto klubo lankytojų asmens duomenys yra tvarkomi vadovaujantis Privatumo politika, kuri yra viešai paskelbta Tauragės daugiafunkcinio sveikatingumo centro tinklapyje.

25. Jei lankytojas yra juridinis asmuo, jis prisiima visą atsakomybę už juridinio asmens paskirtų fizinių asmenų, kuriems yra suteikta teisė naudotis klubo paslaugomis padarytą žalą.

26. Treneriai, kūno kultūros mokytojai atveda grupes tik tvarkaraštyje nurodytu laiku ir išveda juos po užsiėmimų, atsako už jų saugumą nuo atėjimo iki išėjimo iš klubo bei klubo vidaus tvarkos taisyklių laikymąsi.

27. Lankytojai, prieš įeidami į persirengimo kambarį, privalo nusiauti batus, įsidėti į maišelį.

28. Lankytojai privalo vykdyti visus klubo personalo reikalavimus, užtikrinančius tvarką ir saugumą klube bei kitose klubo patalpose.

29. Klubo treneris turi teisę pašalinti iš klubo lankytojus, kurie nevykdo jų nurodymų, nesilaiko klubo vidaus tvarkos taisyklių.

30. Lankytojai privalo palikti klubo zonas jei to reikalauja klubo treneris.

31. Klube bei persirengimo rūbinėse trukmė skaičiuojama nuo įėjimo iki išėjimo pro registracijos vartus.

32. Atliekant metinę profilaktiką, varžybų, treniruočių ar kitais nenumatytais atvejais, klubas gali būti uždarytas. Tokiomis dienomis lankytojams paslaugos nebus suteikiamos, apie tai bus iš anksto informuojama.

33. Dėl atsiradusių techninių kliūčių, didelių renginių metu, dėl kitų svarbių priežasčių klube laikinai gali būti draudžiama naudotis tam tikromis paslaugomis. Tuo atveju bilieto kaina neperskaičiuojama ir pinigai lankytojui negrąžinami.

34. **Už grubius šių Taisyklių pažeidimus, klubo administracija turi teisę panaikinti abonemento galiojimą.**

35. Išėjus iš klubo anksčiau, t.y. neišbuvus viso laiko limito, pinigai lankytojui negrąžinami.

36. Bilietai gali būti neparduodami:

\* dėl techninių kliūčių;

\* dėl visų užimtų individualių persirengimo spintelių;

\* kitais atvejais.

37. Kilus problemoms dėl spintelių užrakinimo kreiptis į aptarnaujantį personalą.

38. **Klubas neatsako už lankytojų paliktus daiktus spintelėse ar kitose klubo patalpose. Lankytojams primygtinai rekomenduojama į klubą nesinešti brangių ir vertingų daiktų, kurie gali sugesti nuo drėgmės arba būti pamesti.**

39.Naudotis klubu galima tik apsiavus švarią sportinę avalynę ir apsirengus švarią, tvarkingą sportinę aprangą. Neštis sportinius krepšius ar kuprines į klubo treniruoklių salę griežtai draudžiama. Sporto klubas neteikia daiktų saugojimo paslaugų, tik sudaro lankytojams galimybę palikti atsineštus daiktus nustatytose vietose ne ilgesniam kaip 3 valandų laikotarpiui. Asmeninius daiktus lankytojai palieka klubo rūbinėje ir persirengimo spintelėse, kurias privaloma užrakinti su klubo arba paties lankytojo atsineštomis spynelėmis, o išeinant iš klubo – atrakinti ir palikti atrakintą spintelę. Jei persirengimo spintelės būna užrakintos ilgiau kaip 3 valandas, klubas turi teisę spintelę atrakinti (nukirpti spyną) ir pašalinti iš ten esančius daiktus. Lankytojas apie savo daiktų dingimą ar sugadinimą privalo nedelsiant informuoti klubo administraciją. Sporto klube palikti ar iš spintelių pašalinti daiktai padedami į specialią radiniams skirtą vietą ir laikomi ten 14 kalendorinių dienų (tačiau klubas nesaugo daiktų) nuo jų radimo/išėmimo dienos, o po to sunaikinami. Rasti dokumentai perduodami policijai.

40. Sporto klubo lankytojai spintelėmis persirengimo kambariuose gali naudotis ne ilgiau nei trunka jų apsilankymas klube. Jei daiktai yra paliekami ilgiau nei numatyta, klubo administracija pasilieka teisę tokius daiktus iš spintelės išimti bei skirti **15 EUR** baudą.

41. Plaukų džiovintuvą naudoti tik pagal tiesioginę paskirtį (nedžiovinti rūbų ar avalynės). Lankytojams draudžiama higienos patalpose atlikti odos šveitimo, plaukų šalinimo, dažymo ar kitas asmenines estetinės procedūras.

42. Lankytojas privalo sumokėti **20 EUR** baudos mokestį klubui, jeigu:

\* su savo piršto atspaudu arba kitais būdais į klubą įleido kitą klubo lankytoją arba klubo narystės neturintį lankytoją;

\* kartu su kitu klubo lankytoju vienu metu praeina per turniketą ar kitaip neteisėtai patenka į klubą. Įvykdžius šiame punkte nurodytus taisyklių pažeidimus ir nesumokėjus klubo nustatytos piniginės baudos, klubas sustabdo pažeidimą įvykdžiusio lankytojo narystę iki tol, kol bauda bus sumokėta. Lankytojui atsisakius mokėti baudą, klubas pasilieka teisę išieškoti ją ikiteismine tvarka, perduodant lankytojo asmens duomenis skolų išieškojimo bendrovėms arba teismine tvarka.

43. **Lankytojams draudžiama treniruoti kitus asmenis ir vykdyti kitą ūkinę – komercinę veiklą be raštiško klubo sutikimo.**

44. Atsižvelgiant į klubo darbo ir lankytojų aptarnavimo specifiką ir į tai, kad lankytojai savarankiškai naudojasi klubo paslaugomis, lankytojas yra informuotas ir sutikdamas su taisyklėmis sutinka, kad klubo patalpose gali nebūti klubo darbuotojų. Lankytojas yra informuotas, kad jis pats pasirinks treniruoklius, įrankius, įrengimus, taip pat fizinį krūvį pagal savo individualius poreikius, asmenines savybes ir daromą įtaką organizmui.

45. Sporto klubo lankytojai yra informuoti, kad dėl jų ir kitų asmenų saugumo klube stebimas vaizdas filmavimo kameromis.

46. Klubo administracija turi teisę:

\* į klubą neįleisti asmenų kurie gali sutrikdyti klubo veiklą neadekvačiais veiksmais;

\* į klubą neįleisti asmenų kurie nesutinka laikytis šių taisyklių;

\* pašalinti iš klubo zonos lankytojus, kurie nepaiso įspėjamųjų ženklų.

47. Klube vienu metu gali sportuoti ne daugiau kaip 80 žmonių.

48. Likus pusei valandos iki klubo darbo laiko pabaigos, klubo lankytojai į klubą neįleidžiami.

49. **Lankytojai privalo palikti klubo zoną likus ne mažiau kaip 20 minučių iki klubo darbo laiko pabaigos ir išeiti pro registravimo vartus ne vėliau kaip 22.00 val.**

**PAPILDOMOS TAISYKLĖS GRUPIŲ VADOVAMS**

50. Grupės vadovas, atsivedęs vaikus į klubą, susipažįsta su klubo vidaus tvarkos taisyklėmis, pasirašo ir tik po to gauna leidimą įeiti į klubą.

51. Grupių vadovai arba atsakingi asmenys visiškai atsako už tai, kad grupės nariai laikytųsi šių taisyklių, atsako už jų saugumą nuo atėjimo iki išėjimo iš klubo.

52. Grupės vadovas, dirbantis su grupėmis, pateikia mokinių sąrašą, patvirtintą parašu.

53. Grupės vadovas į klubą gali atsivesti ne daugiau kaip 15 vaikų.

54. Grupės vadovas atsako už vaikų saugumą nuo atėjimo iki išėjimo iš klubo.

55. Vaiką, nesilaikantį vidaus tvarkos taisyklių, nevykdantį nurodymų, grupės vadovas, klubo treneris – instruktorius ar tuo metu dirbantis klubo darbuotojas, pašalina iš užsiėmimo. Pašalintas iš užsiėmimų vaikas, praranda teisę lankyti klubą su grupe. Apie tai informuojama ir klubo administracija.

56. Pasibaigus užsiėmimams, grupės vadovas suskaičiuoja vaikus, palydi juos iki dušų ir išsiveda iš klubo.

57. Grupės vadovas, nesilaikantis klubo vidaus tvarkos taisyklių ir nepaklusęs darbuotojų reikalavimams – nebus įleidžiamas į klubą.

**SPORTO KLUBE DRAUDŽIAMA**

58. Klubo patalpose ***griežtai draudžiama****:*

\* rūkyti klubo patalpose ir klubo teritorijoje;

\* kramtyti kramtomąją gumą;

\* įsinešti maistą ir vartoti alkoholinius gėrimus;

\* į dušus neštis šampūnų bei kitų prausimosi priemonių stikliniuose induose;

\* palikti vaikus iki 16 metų be suaugusiųjų priežiūros;

\* fotografuoti, filmuoti, išskyrus tada, kai gaunamas klubo leidimas;

\* gadinti klubo inventorių;

\* naudotis klubo paslaugomis dėvint netinkamus drabužius (pvz. apatiniais rūbais) arba nedėvint rūbų;

\* persirengimo kambariuose vaikščioti su lauko avalyne;

\* spjaudyti ant grindų ir ant įrangos, atlikti gamtinius reikalus ne tualete;

\* rėkauti, švilpauti, klaidinti klubo trenerius, be pagrindo šaukiantis pagalbos, bėgioti, stumdytis, grubiai elgtis, trukdyti kitiems lankytojams naudotis klubo paslaugomis.

59. ***Klube lankytis draudžiama:***

\* infekcinėmis ligomis sergantiems asmenims;

\* asmenims, kurie serga konjunktyvitu, užkrečiamomis odos ligomis;

\* asmenims su atviromis žaizdomis;

\* asmenims, apsvaigusiems nuo alkoholio, narkotinių ar psichotropinių medžiagų;

\* asmenims, neturintiems bilieto (piršto atspaudo);

\* asmenims su kitais negalavimais, kurie kelia grėsmę savo ir kitų lankytojų sveikatai ir saugumui;

\* asmenims, kurių elgesys kelia pavojų klubui, jo saugumui, higieninei būklei arba prieštarauja visuomenėje priimtoms gero elgesio taisyklėms.

**PIRŠTŲ ATSPAUDAI IR ABONEMENTAI**

60. Rekomenduojamas pagrindinis įėjimo į klubą būdas – piršto atspaudo dalies nuskaitymas. Pirštų atspaudų duomenys (kurie bus gauti lankytojo sutikimu nuskaičius piršto atspaudą neatkuriamu būdu) bus tvarkomi išimtinai lankytojo identifikavimo tikslu. Piršto atspaudo atvaizdas yra neprieinamas tretiesiems asmenims. Nuskaitytas piršto atspaudas yra konvertuojamas į skaitmeninį formatą. Tuo atveju, kai narystės laikas pasibaigia, saugomas lankytojo piršto atspaudo neatkuriamas atvaizdas yra pašalinamas iš duomenų bazės. Jei lankytojas nesutinka, kad jo neatkuriamo piršto antspaudo modelio duomenys būtų naudojami nurodytais tikslais, lankytojui išduodama narystės kortelė, arba kiekvieną kartą patekdamas į klubo patalpas lankytojas privalo parodyti savo asmens tapatybę įrodantį dokumentą (pasą arba asmens tapatybės kortelę).

61. Lankytojai, gavę piršto atspaudą, turi praeiti pro įėjimo vartelius po vieną priglausdami pirštą prie skaitytuvo, sumontuoto prie įėjimo vartelių (turniketo).

62. Sporto klube galima įsigyti dovanų kuponų – kvietimų. Klubo dovanų kuponai galioja 3 (tris) mėnesius nuo įsigijimo dienos, jais galima atsiskaityti už klubo paslaugas. Paslaugų kainos ir dovanų kupono vertės skirtumas apmokamas vienu iš Sutartyje numatytų atsiskaitymo būdų. Dovanų kuponais galima atsiskaityti tik už klubo kainoraštyje nurodytas paslaugas. Dovanų kuponas į pinigus nekeičiamas, o pasibaigus dovanų kupono galiojimo terminui juo pasinaudoti negalima.

63. Atsiskaitant pateiktas dovanų kuponas yra paimamas ir negražinamas.

64. Asmeniui, įsigijusiam arba gavusiam dovanų apsilankymo bilietą, abonementą, dovanų kuponą ir nusprendusiam nesinaudoti klubo paslaugomis, pinigai už bilietą, abonementą, kuponą negrąžinami.

65. **Vienkartiniam įėjimui į klubą piršto atspaudą yra būtina aktyvuoti per 20 min., įeinant per įėjimo vartelius. Neaktyvavus piršto atspaudo per 20 min., automatiškai pradedamas skaičiuoti apsilankymo laikas ir pinigai lankytojui negrąžinami.**

**TRENIRUOKLIŲ SALĖ**

66. Sporto klubo lankytojai privalo visus įrengimus naudoti pagal jų paskirtį ir laikydamasis tokių įrengimų naudojimosi instrukcijų. Esant neaiškumams dėl įrengimo naudojimo paskirties ar naudojimosi juo būdo, apie tai privaloma pasiteirauti klube budinčio trenerio. Draudžiama naudotis neveikiančiais ar sugedusiais treniruokliais bei įranga. Apie neveikiančius ar sugedusius treniruoklius lankytojai prašomi nedelsiant pranešti klubo darbuotojams.

67. Sporto klubo lankytojai prieš atlikdami pratimus privalo pasikonsultuoti su budinčiu treneriu dėl tokio pratimo atlikimo tvarkos. Lankytojas supranta, kad budintis treneris nėra susipažinęs su klubo lankytojo sveikatos būkle ir atitinkamų pratimų poveikio jo organizmui negali įvertinti. Dėl šios priežasties lankytojas, prieš pradėdamas sportuoti, privalo pasikonsultuoti su gydytoju ir gauti jo rekomendacijas dėl atliekamų pratimų, krūvio/intensyvumo.

68. Lankytojai negali trukdyti kitiems klubo lankytojams naudotis treniruokliais ir kitu inventoriumi. Pertraukėlių tarp pratimų metu neužimti treniruoklių.

69. Prieš atliekant pratimus ant treniruoklio bei sportavimo kilimėlio pasitiesti rankšluostį. Baigus pratimus treniruokliai ir svoriai turi būti palikti tvarkingi, tinkami naudoti kitiems klubo lankytojams, treniruoklių priedai ar įrengimai, kitas klubo inventorius (kamuoliai, šokdynės, svarmenys ir kt.) turi būti sudėti į jiems skirtas vietas.

70. Klubo personalui pastebėjus, kad lankytojas naudojasi sporto klubo inventoriumi nesilaikydamas šios taisyklės, gali paprašyti lankytoją pasinaudoti rankšluosčiu, o šiam jo neturint, neleisti naudotis klubo inventoriumi.

71. Treniruočių vietose lankytojas privalo būti visiškai apsirengęs, dėvėti tvarkingus sportinius drabužius, avėti švarią sportinę avalynę. Atvykus į klubą privaloma persiauti avalynę, negalima avėti avalynės, su kuria lankytojas atvyko į klubą.

72. Treniruočių vietose (patalpose) valgyti ar vartoti gėrimus (išskyrus vandenį ir kitus gaiviuosius gėrimus, sportuojantiems skirtus kokteilius) draudžiama.

**GRUPINIŲ UŽSIĖMIMŲ SALĖ**

73. Grupiniai užsiėmimai vyksta pagal iš anksto nustatytą tvarkaraštį, kuris periodiškai atnaujinamas. Užsiėmimų tvarkaraščiai laikomi registratūroje.

74. Į užsiėmimus vėluojantiems klubo lankytojams gali būti neleista dalyvauti užsiėmime.

75. Užeiti į grupinių užsiėmimų salę, vykstant užsiėmimams, neturint tikslo juose dalyvauti, yra draudžiama.

76. Užsiėmimuose būtina dėvėti tam pritaikytą sportinę aprangą bei avalynę.

77. Nepilnamečiai iki 16 m. gali lankytis tik tuose užsiėmimuose, kuriuos rekomenduoja treneris, atsižvelgdamas į jų amžių. Tėvai atsako už savo vaikų priežiūrą ir saugumą treniruočių metu. Tėvai įsipareigoja pasikonsultuoti su gydytoju, gauti rekomendacijas dėl jų nepilnamečių vaikų dalyvavimo norimose grupinėse treniruotėse.

**INDIVIDUALIOS TRENIRUOTĖS**

78. Sporto klubas teikia individualios priežiūros (asmeninio trenerio) paslaugas. Sporto klubo lankytojas, norėdamas treniruotis su asmeninio trenerio pagalba, turėtų susisiekti su klubo administracija ir susiderinti tokios paslaugos suteikimo sąlygas. Treneris, klubo patalpose parduodamas/teikdamas/apskaitydamas asmeninio trenerio paslaugą, veikia visiškai nepriklausomai nuo klubo. Sporto klubas nėra atsakingas už atitinkamos paslaugos kokybę, įkainius ir/ar tinkamą apskaitą, mokesčių sumokėjimą ir kitų prievolių (susijusių su asmeninių treniruočių pardavimu, vedimu) įvykdymą.

**BAIGIAMOSIOS NUOSTATOS**

79. Lankytojas, padaręs žalą Tauragės daugiafunkcinio sveikatingumo centro sporto klubui, jame esančiam turtui ir/ar sveikatai, atsako Lietuvos Respublikos įstatymų nustatyta tvarka. Už žalą, kurią padaro nepilnamečiai asmenys, atsako jų tėvai ar globėjai.

80. Lankytojas, kuris nesilaiko šių taisyklių, nepaiso klubo teritorijoje išdėstytų įspėjamųjų ženklų, iškabose nurodytų reikalavimų, nevykdo teisėtų personalo nurodymų, po pakartotinio įspėjimo gali būti išprašytas iš klubo zonos ir pinigai už likusį laiką negrąžinami.

**DĖKOJAME, KAD LAIKOTĖS MŪSŲ VIDAUS NAUDOJIMOSI TAISYKLIŲ.**

**ATMINKITE, JOG PATYS ESATE ATSAKINGI UŽ SAVO IR KITŲ LANKYTOJŲ SAUGUMĄ!!**